|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS** |
| **DĖL VŠĮ uKMERGĖS LIGONINĖS STEBĖTOJŲ TARYBos NARIŲ PASKYRIMO** |
|  |
| 2020 m. rugsėjo d. Nr.  |
| Ukmergė  |

Vadovaudamasi Lietuvos Respublikos sveikatos priežiūros įstaigų įstatymo 33 straipsniu ir viešosios įstaigos Ukmergės ligoninės įstatų 44 punktu, Ukmergės rajono savivaldybės taryba n u s p r e n d ž i a:

1. Paskirti į VšĮ Ukmergės ligoninės stebėtojų tarybą šiuos asmenis:

~~Ramutę Liubomirskienę, Balelių~~ **~~Veprių~~** ~~kaimo bendruomenės atstovę,~~ **Dalią Unikienę, Ukmergės krašto neįgaliųjų sąjungos pirmininkę,**

Ramunę Varnienę, Laičių kaimo bendruomenės pirmininkę,

Daivą Radvilienę, Ukmergės rajono savivaldybės administracijos Strateginio planavimo ir biudžeto skyriaus vyriausiąją specialistę,

Aušrą Šičkinienę, Ukmergės rajono savivaldybės administracijos Teisės skyriaus vyriausiąją specialistę.

1. Pavesti Ukmergės rajono savivaldybės administracijos direktoriui patvirtinti VšĮ Ukmergės ligoninės stebėtojų tarybos sudėtį ir jos nuostatus.

Savivaldybės meras

Projektą parengė

Vyr. specialistė, laikinai vykdanti

savivaldybės gydytojo pareigas Inga Pračkailė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje ,,Kontora“

|  |  |
| --- | --- |
|

|  |
| --- |
| **UKMERGĖS RAJONO SAVIVALDYBĖS TARYBOS SPRENDIMO PROJEKTO**„**DĖL VŠĮ UKMERGĖS LIGONINĖS STEBĖTOJŲ TARYBOS NARIŲ PASKYRIMO“** |

 |
| **AIŠKINAMASIS RAŠTAS** |
|   |
| 2020 m. rugsėjo 8 d. |
| Ukmergė |

**1. Sprendimo projekto rengimo pagrindas:** Lietuvos Respublikos sveikatos priežiūros įstaigų įstatymo 33 straipsnyje numatoma, kad asmens sveikatos priežiūros viešosiose įstaigose penkeriems metams sudaroma stebėtojų taryba. Viešosios įstaigos Ukmergės ligoninės įstatų 44 punkte numatyta, kad įstaigos stebėtojų taryba sudaroma iš penkių narių: dviejų Įstaigos steigėjo sprendimu paskirtų asmenų, dviejų Savivaldybės tarybos paskirtų asmenų ir vieno įstaigos pagal Darbo kodeksą veikiančio darbuotojų atstovo paskirto asmens.

**2. Sprendimo projekto tikslas ir esmė:** Paskirti asmenis į Ukmergės ligoninės stebėtojų tarybą.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Ankstesnė viešosios įstaigos Ukmergės ligoninės stebėtojų taryba buvo sudaryta Ukmergės rajono savivaldybės tarybos 2019 m. birželio 27 d. sprendimu Nr. 7-74 ,,Dėl viešosios įstaigos Ukmergės ligoninės stebėtojų tarybos sudarymo” (su vėlesniais pakeitimais). Viešosios įstaigos Ukmergės ligoninės stebėtojų tarybos sudėtyje buvo Ramutė Liubomirskienė, Daiva Radvilienė, Aušra Šičkinienė, Valdas Mikalajūnas, Aušra Rodzevičienė.

Pasikeitus Lietuvos Respublikos savivaldybių tarybų rinkimų įstatymui nuo 2020 m. vasario 1 d. savivaldybės tarybos nario pareigos tapo nesuderinamos su viešosios įstaigos, kurios savininkė ar viena iš dalininkų yra savivaldybė, kolegialaus valdymo ir kito organo nario pareigomis. VšĮ Ukmergės ligoninės stebėtojų tarybos narys Valdas Mikalajūnas atsistatydino, o stebėtojų tarybos sudėtis buvo panaikinta. Pagal Lietuvos Respublikos sveikatos priežiūros įstaigų įstatymo 33 straipsnį (įsigaliosiantį nuo 2020-10-01), stebėtojų taryba sudaroma iš dviejų Lietuvos nacionalinės sveikatos sistemos viešosios įstaigos savininko teises ir pareigas įgyvendinančios institucijos paskirtų asmenų; dviejų savivaldybės, kurios teritorijoje yra įstaigos buveinė, tarybos paskirtų asmenų ir vieno įstaigos pagal Darbo kodeksą veikiančio darbuotojų atstovo paskirto asmens. Tad šiuo sprendimu Savivaldybės taryba paskiria keturis atstovus į Ukmergės ligoninės stebėtojų tarybą. Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 23 straipsnio 1 dalies nuostatas, stebėtojų tarybos sudėtį ir jos nuostatus tvirtina Įstaigos savininko turtines ir neturtines teises ir pareigas įgyvendinanti institucija.

**4. Sprendimui įgyvendinti reikalingos lėšos ir galimi finansavimo šaltiniai:** nereikia.

**5. Priėmus sprendimą laukiami rezultatai, galimos pasekmės:** nėra.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** nereikia.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais - sprendimo projekto antikorupcinis vertinimas:** nenumatomas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nenumatomas.

**9. Sekretoriatas priimtą sprendimą pateikia:** sprendimo projekto rengėjui, viešajai įstaigai Ukmergės ligoninei.

**10. Aiškinamojo rašto priedai:** nėra.

Vyr. specialistė, laikinai vykdanti

savivaldybės gydytojo pareigas Inga Pračkailė